આગામી દિવસે ન્યૂઝપેપરની હેડલાઇન હતી, "આઈએસઆઈ અને લશ્કર-એ-તૈયબાના આતંકવાદીને મારી નખાયો"

પરંતુ કોણ હતો એ શખ્સ સોહરાબુદ્દીન? આ પ્રશ્નનો જવાબ એ વાત પર નિર્ભર કરે છે કે તમે પૂછી કોને રહ્યા છો?

ગુજરાત પોલીસની વાત માનવામાં આવે તો સોહરાબુદ્દીન 'એક ખૂંખાર આતંકવાદી' હતો કે જેમને મારી નાખવો જરુરી હતો. 

તમે આ વાંચ્યું કે નહીં?

ગુજરાત સરકારની વાત માનીએ તો સોહરાબુદ્દીન એ 'આતંકવાદી હતો કે જે રાજ્યના એ વખતના મુખ્ય મંત્રી નરેન્દ્ર મોદીને મારવાની યોજના ઘડી રહ્યો હતો.'

ઘણા લોકો માટે તે વસૂલી કરતો એક શખ્સ હતો કે જે પોલીસ અને રાજનેતાઓ સાથે મળીને કામ કરતો હતો અને જ્યારે  એ બધાના હાથમાંથી બહાર નીકળી ગયો તો એની હત્યા કરી દેવાઈ.

સોહરાબુદ્દીન કેસમાં IPS ડી જી વણઝારાએ આઠ વર્ષ જેલમાં વિતાવવા પડ્યા હતા

સોહરાબુદ્દીનનું નસીબ કહો કે એમનાં પત્ની કૌસરબીનું, આટલાં વર્ષો બાદ પણ એ પ્રશ્નનો કોઈને જવાબ નથી મળતો કે સોહરાબુદ્દીનનું મૃત્ય નકલી ઍન્કાઉન્ટરમાં થયું હતું? 

આ એ મામલો છે કે જેના વિશે સુપ્રીમ કોર્ટ, સીબીઆઈ, સીઆઈડી, મોટા રાજનેતા અને દેશવાસીઓ ખૂબ વાતો કરી ચૂક્યા છે. 

આ મામલે દાખલ થયેલી સીબીઆઈની ચાર્જશીટના આધારે 23 નવેમ્બર 2005ના રોજ સોહરાબુદ્દીન અને કૌસર બી એક બસમાં હૈદરાબાદથી મહારાષ્ટ્રના સાંગલી જઈ રહ્યા હતા અને ત્યાં જ ગુજરાતની આતંકવાદ વિરોધી ટીમે તેમની બસ રોકી હતી. 

પોલીસ માત્ર સોહરાબને બસમાંથી ઊતારવા માગતી હતી પરંતુ કૌસર બી પોતાના પતિને એકલા છોડવા માગતાં ન હતાં અને તેઓ પણ તેમની સાથે જ ઊતરી ગયાં.

ચાર્જશીટ પ્રમાણે ત્યારબાદ આ દંપતીને અમદાવાદ બહાર દિશા નામના એક ફાર્મહાઉસ લઈ જવામાં આવ્યું અને ત્રણ દિવસ બાદ એક નકલી ઍન્કાઉન્ટરમાં મારી નાખવામાં આવ્યું. 

ત્રણ દિવસ બાદ સીબીઆઈએ કહ્યું કે કૌસર બીનું કથિત રૂપે ગળું દબાવી દેવામાં આવ્યું હતું અને પોલીસ ડૅપ્યુટી કમિશનર ડી.જી. વણઝારાના પૈતૃક ગામમાં તેમના અંતિમ સંસ્કાર કરી દેવાયા હતા. 

આ કેસથી વણઝારાની ખૂબ બદનામી થઈ અને તેમણે આઠ વર્ષ જેલમાં વિતાવવા પડ્યા. 

ફેબ્રુઆરી 2015માં ડી જી વણઝારા જ્યારે અમદાવાદની સાબરમતી જેલમાંથી બહાર નીકળ્યા, તો તેમનું સ્વાગત નાયકની જેમ કરાયું. 

તેમને સોહરાબુદ્દીન અને કૌસર બીની હત્યાના આરોપસર સજા થઈ હતી. 

તેમના પર વર્ષ 2002 અને 2006 વચ્ચે કરાયેલા અલગઅલગ નકલી ઍન્કાઉન્ટરમાં નવ લોકોની હત્યા કરવાનો આરોપ છે. 

આ સમગગાળા દરમિયાન વણઝારા અમદાવાદ ક્રાઇમ બ્રાન્ચના વડા હતા... \n\nમને ઉપરના લેખ માટે સારું શીર્ષક આપો.
સોહરાબુદ્દીન શેખ 'ઍન્કાઉન્ટર' કેસ : 13 વર્ષ બાદ ન્યાય મળશે?